# Belén Franch Gras

Belén Franch Gras (València, 1984), és una científica valenciana, investigadora a la Universitat de València i professora adjunta a la Universitat de Maryland.
Va estudiar Física a la Universitat de València i es va doctorar en Física de la Terra i Termodinàmica; des de 2007 forma part del grup d'investigació de la Universitat de València Unitat de Canvi Global a l'Image Processing Laboratori (IPL). Al 2010 i 2012, va estar als Estats Units durant la realització del doctorat, arran del qual la NASA li va oferir treballar al Centre Goddard en la teledetecció mitjançant imatges de satèl·lit per a aconseguir conreus de cereals més rendibles. Des de 2013 és professora a la Universitat de Maryland i científica associada al Centre de vol espacial Goddard.
El seu treball se centra a realitzar investigacions sobre el canvi climàtic a través de l'estudi de l'albedo superficial i com millorar la informació del rendiment i producció dels conreus abans de ser segats. Ha publicat més de 40 articles en revistes SCI, capítols de llibres i informes tècnics per a l'Agència Espacial Europea i la NASA. Ha participat com a investigadora en més de 30 projectes finançats per la UE, NASA o ESA, sent investigadora principal en 9 d'ells.
L'any 2018 va ser guardonada per la NASA amb la Medal of Honor for Early Career Achievement pels seus assoliments. Així mateix en 2019 va rebre el premi de la NASA Goddard Exceptional Achievement for Science com a membre del grup Long Term Data Record (LTDR). En 2019 va rebre el Premi Jove Talent de l'EVAP (Associació d'Empresàries i Professionals de València) i en 2020 el premi Forinvest a la trajectòria professional en innovació i emprenedoria. Belen Franch ha sigut inclosa, amb altres 27 dones, en el llibre Exploradores i aventureres de la ciència com a referent femení de dona científica i en el llibre Més dones valencianes que han fet història, editat per Bromera.
En 2018 va aconseguir la màxima puntuació per a la recuperació de personal investigador d'excel·lència en el desenvolupament de projectes I+D+i al territori valencià, en la categoria sènior del programa Generació Talent de la Generalitat Valenciana, qüestió per la qual treballa a la Universitat de València com a investigadora distingida des de 2019.

## Referències

* ↑ «GLOBAL CHANGE UNIT» (en anglès). [Consulta: 12 abril 2021].
* ↑ «IPL Members». uv.es. [Consulta: 12 abril 2021].
* ↑ «La NASA premia Belén Franch pels seus treballs en el camp de la Teledetecció». Uv.es.
* 1 2 3 «La NASA premia la jove física valenciana Belén Franch». Levante-EMV.
* 1 2 media, À Punt. «VIDEO | Una valenciana rep el premi de la NASA a la trajectòria científica». [Consulta: 25 octubre 2018].
* ↑ «Belen Franch». [Consulta: 12 abril 2021].
* ↑ «Mare Terra: Una corberana a la Nasa 10-07-2018» (en castellà). [Consulta: 25 octubre 2018].
* ↑ «IEEE Transactions on Geoscience and Remote Sensing» (en anglés). Ieeexplore.ieee.org, 2014. [Consulta: 27 octubre 2018].
* ↑ «Eric Vermote and the Land Long Term Data Record Team from GEOG Awarded the NASA Robert H. Goddard Exceptional Achievement Award for Science | GEOG | Geographical Sciences Department | University of Maryland». Arxivat de l'original el 2021-04-12. [Consulta: 12 abril 2021].
* ↑ 20minutos. «EVAP entrega el jueves sus premios anuales a María Teresa Busto, Teresa Gisbert, Marina Belenguer y Belén Franch» (en castellà), 22-10-2019. [Consulta: 24 octubre 2019].
* ↑ «Lluís Ferrer recibe uno de los premios Forinvest 2020 por su trayectoria profesional» (en castellà), 03-03-2020. [Consulta: 12 abril 2021].
* ↑ «Científiques valencianes, als centres educatius valencians, amb el projecte d'ACICOM: EXPLORADORES DE LA CIÈNCIA | ACICOM», 04-02-2021. Arxivat de l'original el 2021-04-12. [Consulta: 12 abril 2021].
* ↑ «Més dones valencianes que han fet història - Edicions Bromera». [Consulta: 12 abril 2021].
* ↑ «Marzà: 'Invertimos en talento científico como el de Belén Franch para mejorar la vida de los valencianos'» (en castellà). [Consulta: 12 abril 2021].
* ↑ «Belén Franch, Fernando Tomás i Maria Moreno: alguns dels talents científics que repatriarà el pla GenT - Diari La Veu». [Consulta: 12 abril 2021].